recursal/SuperWikiNEXT-32B huggingface dataset:
Airport in இலண்டன், ஐக்கிய இராச்சியம்வார்ப்புரு:SHORTDESC:Airport in இலண்டன், ஐக்கிய இராச்சியம்
இலண்டன் ஹீத்ரோ வானூர்தி நிலையத்தில் புறப்படத் தயாராக வரிசையில் காத்திருக்கும் வானூர்திகள்
இலண்டன் ஹீத்ரோ வானூர்தி நிலையம், முனையம் 3
**இலண்டன் ஹீத்ரோ வானூர்தி நிலையம்**, (*London Heathrow Airport*) அல்லது **ஹீத்ரோ** ஐக்கிய இராச்சியத்தின் முதன்மையான, மிகவும் நெருக்கடிமிக்க வானூர்தி நிலையம் ஆகும். ஹீத்ரோ ஐரோப்பாவின் மிகவும் பயணியர் போக்குவரத்து மிக்க வானூர்தி நிலையமாகவும் விளங்குகிறது. உலகின் வேறெந்த வானூர்தி நிலையத்தை விடக் கூடுதலான பன்னாட்டு பயணியர் போக்குவரத்தைக் கொண்டிருக்கிறது.

ஹீத்ரோ *பிஏஏ நிறுவனத்திற்கு* உடமையானது; அந்நிறுவனமே இந்த வானூர்தி நிலையத்தை இயக்குகிறது. இந்த நிறுவனத்திற்கு ஐக்கிய இராச்சியத்தில் மேலும் ஆறு நிலையங்கள் உடமையாக உள்ளன. இந்த நிறுவனம் எசுப்பானிய *ஃபெரோவியல் நிறுவனத்திற்கு* சொந்தமானது. பிரித்தானிய ஏர்வேசின் முதன்மை அச்சுமையமாக ஹீத்ரோ விளங்குகிறது; பிஎம்ஐ நிறுவனத்திற்கு பெரிய அச்சு மையமாக உள்ளது.

ஹீத்ரோ மத்திய இலண்டனின் மேற்கில் 15 மைல்கள் (24 km) தொலைவில் இல்லிங்டன் பரோவில் 12.14 சதுரகி.மீ (4.69 ச.மைல்) பரப்பளவில் அமைந்துள்ளது. இங்கு இரு இணையான ஓடுபாதைகள் கிழக்கு மேற்காக உள்ளன. ஐந்து வானூர்தி நிலைய முனையங்கள் உள்ளன. மூன்றாவது ஓடுபாதை அமைக்க திட்டங்கள் உரையாடப்படுகின்றன.

ஓடுபாதை பயன்பாடு
----------------

ஹீத்ரோ இரண்டு ஓடுபாதைகளையும் செயல்பாட்டில் வைத்துள்ளது. இவை:

* வடக்கு ஓடுபாதை (09L/27R)
* தெற்கு ஓடுபாதை (09R/27L).

தற்போது, அந்த நேரத்தில் மேற்கொள்ளும் அணுக்கப் பாதையையொட்டி, ஒரு ஓடுபாதை புறப்படுவதற்கும் மற்றொன்று இறங்குவதற்கும் பயன்படுத்தப்படுகிறது. அணுகுகின்ற வானூர்திகளுக்கு பொதுவாக இரு தேர்வுகளுக்கும் இடையே 12 மணிநேர சுழற்சியில் ஓடுபாதைகள் வழங்கப்படுகின்றன. இதனால் அண்மையில் வசிப்போருக்கு இரைச்சல் குறைவாகவும் சுற்றுச்சூழல் பாதிப்புகள் ஏற்படாதும் உள்ளது. எதிர்காலத்தில் போக்குவரத்து நெருக்கடி கூடினால் இரு ஓடுபாதைகளிலும் ஏறவும் இறங்கவும் அனுமதிக்கப்படும்.

மேற்சான்றுகள்
-------------

1. ↑  (ஐஏடிஏ: **LHR**, ஐசிஏஓ: **EGLL**)
2. ↑  "Busiest Airports - the busiest airports in the world". Archived from the original on 2017-02-18. பார்க்கப்பட்ட நாள் 2013-03-06.
3. ↑  "UK airports owned and operated by BAA". Archived from the original on 2007-10-08. பார்க்கப்பட்ட நாள் 2013-03-06.
4. ↑  "BAA: "Who owns us?"". Archived from the original on 2007-10-08. பார்க்கப்பட்ட நாள் 2013-03-06.

வெளி இணைப்புகள்
---------------

விக்கிமீடியா பொதுவகத்தில்,  
 ***London Heathrow Airport***   
என்பதில் ஊடகங்கள் உள்ளன. 


விக்கிப்பயணத்தில் ***Heathrow Airport*** என்ற இடத்திற்கான பயண வழிகாட்டி உள்ளது.

* அதிகாரப்பூர்வ இணையதளம்
* Heathrow Airport Consultative Committee
* The building of Heathrow Video at the Internet Archive
* Heathrow Air Watch – Information on pollution levels around Heathrow
* Heathrow airport's resident TV crew – official website பரணிடப்பட்டது 2012-07-23 at the வந்தவழி இயந்திரம்
* Longford Residents' Association (thisislongford.com) archived copy
Leafy vegetableவார்ப்புரு:SHORTDESC:Leafy vegetable

"Cai xin" redirects here. the Chinese media group பார்க்க Caixin.

**Choy sum** (also spelled **choi sum**, **choi sam** in Cantonese; **cai xin**, **caixin** in Standard Mandarin) is a leafy vegetable commonly used in Chinese cuisine. It is a member of the genus *Brassica* of the mustard family, Brassicaceae (*Brassica rapa* var. *parachinensis* or *Brassica chinensis* var. *parachinensis*). Choy sum is a transliteration of the Cantonese name (சீனம்: 菜心), which can be literally translated as "heart of the vegetable". Choy sum is also called **yu choy** (**you cai** in Standard Mandarin; Chinese: 油菜). It is also known as **Chinese flowering cabbage**.

Description
-----------

Choy sum is a green leafy vegetable similar to gai lan, and can be characterized by the distinct yellow flowers which it bears. Each flower has four yellow, oval to round petals with six stamens on fleshy, erect stems which are 0.5 முதல் 1 சென்டிமீட்டர் (1⁄4 முதல் 1⁄2 அங்குலம்) in diameter and 15 முதல் 20 cm (6 முதல் 8 அங்) tall with light to dark green, and are oval (becomes acuminate shaped, or basal-shaped near the flowering stage) with slightly serrated margins leaves, which never forms compact heads like the cabbage. Fruits can develop out of cross-pollination or self-pollination, and are silique structured, that open at maturity through dehiscence or drying to bare open to brown or black seeds that are small and round in shape. A single pod can bear 4 to 46 seeds.

The height of the plant varies greatly, ranging from 10 முதல் 40 cm (4 முதல் 16 அங்) depending on the growing conditions and the variety. Flowering usually appears when there are about 7 to 8 leaves on the plant or about 20 cm (8 அங்) tall. The bulk of the root system is found within a depth of 12 cm (4+1⁄2 அங்) and is confined to a radius of 12 cm (4+1⁄2 அங்).

The whole plant is overall an annual, herbaceous plant, rarely perennial, rarely growing into subshrubs. The whole plant consists of a simple or branched (when it is near the flowering stage), leafy structure. It grows best in soil with a minimum pH level of 5.6, maximum pH level of 7.5.

Gallery
-------

* Typical choy sum fresh from field in HainanTypical choy sum fresh from field in Hainan
* Choy sum variety in Thailand, called phàk Kwangtûng (lit: Cantonese cabbage; cabbage of Guangdong)Choy sum variety in Thailand, called phàk Kwangtûng (lit: Cantonese cabbage; cabbage of Guangdong)
* Purple choi sum, a choy sum variety in Hong KongPurple choi sum, a choy sum variety in Hong Kong
* Cooked choy sum in soy sauce in Hong KongCooked choy sum in soy sauce in Hong Kong
**ஐதராபாத்து பல்கலைக்கழகம்** (*University of Hyderabad*,தெலுங்கு: హైదరాబాద్ విశ్వవిద్యాలయము; சர்வதேச சமசுகிருத ரோமனாக்க அரிச்சுவடி: *ஹதராபாது விஸ்வவித்யாலயமு*), அல்லது **ஐதராபாத்து நடுவண் பல்கலைக்கழகம்** (*Hyderabad Central University*) தெலுங்கானாவின் ஐதராபாத்தில் அமைந்துள்ள பொது ஆராய்ச்சி பல்கலைக்கழகமாகும்.

1974இல் நிறுவப்பட்ட இப்பல்கலைக்கழகம் பெரும்பாலும் வளாகத்தில் தங்கி படிக்குமாறு அமைக்கப்பட்டுள்ளது; பல்வேறு துறைகளில் 400 ஆசிரியர்களும் 5,000 மாணவர்களும் இருக்கின்றனர். தெலுங்கானா மாநில ஆளுநர் பல்கலைக்கழகத்தின் *பதவிசார்* முதன்மை *முகவராகவும்* (ரெக்டர்) இந்தியக் குடியரசுத் தலைவர் பல்கலைக்கழகத்தின் *வருநராகவும்* (விசிட்டர்) உள்ளனர்.

தனித் தெலுங்கானா போராட்டத்தை அடுத்து 1973இல் ஏற்பட்ட உடன்பாட்டின் ஆறு-புள்ளி சூத்திரத்தின்படி இந்தப் பல்கலைக்கழகம் நிறுவப்பட்டுள்ளது. இதன் முதல் துணை வேந்தராக பனாரசு இந்து பல்கலைக்கழகத்தின் கரிம வேதியியியலாளர் குர்பக்சு சிங் 1974 முதல் 1979 வரை பணியாற்றினார். இதன் முதல் வேந்தராக பி.டி. ஜட்டி பொறுப்பிலிருந்தார்.

ஐதராபாத்து பல்கலைக்கழகம் நாட்டின் முதன்மை கல்வி நிறுவனங்களில் ஒன்றாக, சவகர்லால் நேரு பல்கலைக்கழகம், தில்லி பல்கலைக்கழகம் மற்றும் இந்தியத் தொழினுட்பக் கழகங்களுக்கு இணையாக, கருதப்படுகின்றது. இந்தியாவின் முதல் பத்து பல்கலைக்கழகங்களில் ஒன்றாக, குறிப்பாக ஆராய்ச்சிக்கு, தொடர்ந்து மதிப்பிடப்பட்டு வருகின்றது. சனவரி 2015இல், இந்தியக் குடியரசுத் தலைவரால் சிறந்த நடுவண் பல்கலைக்கழகங்களுக்கு வழங்கப்படும் வருநர் விருது ஐதராபாத்து பல்கலைக்கழகத்திற்கு கிடைத்துள்ளது.

இந்தப் பல்கலைக்கழகம் காச்சிபௌலியில் கிட்டத்தட்ட 2300 ஏக்கர் பரப்பளவில் அமைந்துள்ளது. இந்த வளாகத்தில் தாவரவகைகளும் விலங்கினங்களும் மிகுந்துள்ளன; 734 வகை தாவரங்களும் பத்துவகை பாலூட்டிகளும் பதினைந்து வகை ஊர்வனவும் 159 வகை பறவைகளும் உள்ளன.

மேற்சான்றுகள்
-------------

1. ↑  "Office of the Vice Chancellor". *University of Hyderabad*. 2012. Archived from the original on 8 செப்டம்பர் 2015. பார்க்கப்பட்ட நாள் 11 October 2015. `{{cite web}}`: Check date values in: `|archive-date=` (help)
2. ↑  "P. Appa Rao is new UoH V-C". The Hindu. The Hindu. 22 September 2015.. பார்த்த நாள்: 23 October 2015.
3. ↑  "Prof Appa Rao new VC of UoH". THE HANS INDIA. THE HANS INDIA. 22 September 2015.. பார்த்த நாள்: 23 October 2015.
4. ↑  "About University of Hyderabad". *University of Hyderabad*. 2012. Archived from the original on 22 ஜூலை 2012. பார்க்கப்பட்ட நாள் 13 October 2015. `{{cite web}}`: Check date values in: `|archive-date=` (help)
5. ↑  UoH is India’s best Central varsity
6. ↑  "Land alienation threatens University of Hyderabad’s flora and fauna". Times of India. Oct 29, 2012.. பார்த்த நாள்: 11 October 2015.
7. ↑  "Ebird hotspot - University of Hyderabad". *EBird*. பார்க்கப்பட்ட நாள் 11 October 2015.

வெளி இணைப்புகள்
---------------

* University website
* University of Hyderabad Official Facebook Page
* UOH Herald, Campus Online Magazine
* Aggregate Department of Communication Online Lab Journal
* University of Hyderabad Official Google Plus Page
**உயிர்வேதியியல் கண்டறிதல்** (*Biochemical detection*) என்பது சுவடளவு பகுப்பாய்வு தொடர்புடைய இடங்களில் உயிர்வேதியியல் பொருட்களையும் அவற்றின் அடர்த்தியையும் கண்டறிவதற்கான அறிவியல் மற்றும் தொழில்நுட்பமாகும். பொதுவாக ஒரு குவார்ட்சு படிக நுண் தராசைப் பயன்படுத்துவதன் மூலம் இக்கண்டுபிடிப்பு மேற்கொள்ளப்படுகிறது.

ஒரு குவார்ட்சு படிக ஒத்திசைவியின் அதிர்வெண் மாற்றத்தை அளவிடுவதன் மூலம் ஓரலகு பரப்பளவிற்கான நிறை இங்கு அளவிடப்படுகிறது. மற்றொரு முறை நானோ துகள்களை அடிப்படையாகக் கொண்டு கண்டறியப்படுகிறது.

நுண்ணுயிர் உயிர் வேதியியல் சோதனைகள் நுண்ணுயிரிகளை அடையாளம் காணவும், குறைந்த செலவில் கண்டறிதலை நிகழ்த்தவும், அறியப்படாத மாதிரியை அடையாளம் காண்பதற்கான துல்லியத்தை உறுதிப்படுத்தவும் அல்லது அதிகரிக்கவும் தேவையான நேரத்தை குறைக்கின்றன. தற்கால நுண்ணுயிர் அடையாளம் காணும் செயல்முறையில் இம்முறைகள் வேகமாக வளர்ந்து வருகின்றன.

மேற்கோள்கள்
-----------

1. ↑  Sanderson, Katharine (23 மார்ச்சு 2010). "Nanoparticle kit could diagnose disease early". *Nature*. doi:10.1038/news.2010.143.

நூலோதி
------

* Stevens, Molly. *Detection of Disease Related Enzymes by Peptide Functionalised Nanoparticles* (Thesis / Dissertation ETD). John Alexander Gordon. Imperial College London. OCLC 801212963.
* Laromaine, A.; Koh, L.; Murugesan, M.; Ulijn, R. V.; Stevens, M. M. (2007). "Protease-Triggered Dispersion of Nanoparticle Assemblies". *Journal of the American Chemical Society* **129** (14): 4156–4157. doi:10.1021/ja0706504. பப்மெட்:17358069.
* Maher, R. C.; Maier, S. A.; Cohen, L. F.; Koh, L.; Laromaine, A.; Dick, J. A. G.; Stevens, M. M. (2010). "Exploiting SERS Hot Spots for Disease-Specific Enzyme Detection†". *The Journal of Physical Chemistry C* **114** (16): 7231. doi:10.1021/jp905493u.
மக்கள் ரசிப்பதற்காக வழங்கப்படும் கர்நாடக இசை நிகழ்ச்சி **கர்நாடக இசைக் கச்சேரி** என அழைக்கப்படும். இசைக் கச்சேரிகள் வாய்ப்பாட்டு ஆகவோ அல்லது தனி வாத்தியக் கச்சேரியாகவோ இருக்கக் கூடும். வயலின், வீணை, மிருதங்கம் போன்ற இசைக் கருவிகள் தற்காலத்தில் தனி வாத்தியக் கச்சேரிகளில் இடம் பெறக்கூடிய இசைக் கருவிகளாக உள்ளன. நாதஸ்வரம் மற்றும் தவில் கச்சேரிகள் நீண்ட காலமாகவே தனிக் கச்சேரியாக நிகழ்த்தப்பட்டு வருகின்றன.

மரபுகள்
-------

கர்நாடக இசைக் கச்சேரிகள் பொதுவாக நிலத்தில் இருந்த நிலையிலேயே நிகழ்த்தப்படுகின்றன.

துணை இசைக் கருவிகள்
-------------------

தற்காலத்தில், கருநாடக இசைக் கச்சேரிகளில் பயன்படுத்தப்படும் முக்கியமான இசைக் கருவிகள் வயலினும், மிருதங்கமுமாகும். கடம், கஞ்சிரா, மோர்சிங், வீணை போன்ற பல இசைக் கருவிகளும் கச்சேரிகளில் பயன்படுவது உண்டு.

மேற்கோள்கள்
-----------

1. ↑  Rosenthal, E. (1931). "Tyagaraja: A Great South Indian Composer". *Musical Quarterly* **XVII** (1): 14–24. doi:10.1093/mq/XVII.1.14.
2. ↑  V. Subrahmaniam (2012-12-17). "What ails Carnatic music - The Hindu". *தி இந்து*.. பார்த்த நாள்: 2014-04-19.
3. ↑  L'Armand, A. K.; L'armand, Adrian (1983). "One Hundred Years of Music in Madras: A Case Study in Secondary Urbanization". *Ethnomusicology* **27** (3): 411–438. doi:10.2307/850653. .
**ஐன் துபாய் (Arabic: عين دبي‎) என்பது ஐக்கிய அரபு எமிரேட்ஸின், துபாயில், துபாய் மெரினாவுக்கு அருகிலுள்ள ப்ளூவாட்டர்ஸ் தீவில் அமைந்துள்ள உலகின் மிகப்பெரிய மற்றும் உயரமான ஒரு பெரும் இராட்டினம் (சக்கரம்) ஆகும்.**

அமைப்பு
-------

ஐன் துபாயின் உயரம் 250 மீட்டர் (820 அடி), **துபாய் கண்** அல்லது**துபாய் -1** என்று பெயரிடப்பட்டடு பிப்ரவரி 2013 இல் அறிவிக்கப்பட்டது.) 
ஹூண்டாய் பொறியியல் கட்டுமான நிறுவனம் மற்றும் ஸ்டார்னெத் பொறியியல் நிறுவனமும் முதன்மை வடிவமைப்பு மற்றும் கட்டுமான ஒப்பந்ததாரர்களாக நியமிக்கப்பட்டனர். கட்டுமானம் மே 2015 இல் தொடங்கியது, அக்டோபர் 20, 2020 க்கு எக்ஸ்போ 2020 உடன் இணைந்து திறப்பதற்க்கு இலக்கு நிர்ணயிக்கப்பட்டது. ஆனால் உலகளாவிய கோவிட்-19 பெருந்தொற்று காரணமாக தாமதமானது.

உயர சாதனை
---------

இதன் (ஐன் துபாய்) பணிகள் நிறைவடையும் போது, தற்போதைய உலகின் மிக உயரமான இராட்டினம் (சக்கரத்தை) விட 82.4 மீ (270 அடி) உயரமாக இருக்கும், தற்போதைய உலகின் மிக உயரமான இராட்டினம் (சக்கரம்) அமெரிக்காவின் லாஸ் வேகாஸில் மார்ச் 2014 இல் திறக்கப்பட்டது, இது 167.6 மீ (550 அடி) ஆகும்.

பயணிகள் எண்ணிக்கை
-----------------

இந்த சக்கரத்தில் 48 பெட்டிகளில் தலா 10 பயணிகள் வரை ஒவ்வொரு பெட்டியிலும் ஏற்றிச் செல்ல முடியும், இதிலிருந்து துபாய் மெரினா மற்றும் பூர்ஜ் அல் அராப், பாம் ஜுமேரா மற்றும் புர்ஜ் கலிஃபா போன்ற இடங்களை பார்க்க முடியும்.

மேற்கோள்கள்
-----------

1. ↑  "Ain Dubai is the new name for Dubai-I – update". *Time Out Dubai*. 11 July 2016. பார்க்கப்பட்ட நாள் 12 July 2016.
2. 1 2  "Dubai plans to outdo Staten Island in race for world's biggest Ferris wheel". *www.nydailynews.com*. New York Daily News. Archived from the original on 11 ஏப்ரல் 2020. பார்க்கப்பட்ட நாள் 4 October 2018. `{{cite web}}`: Check date values in: `|archive-date=` (help)
3. ↑  "Dubai to build the tallest observation wheel". *Travel*. CNN. பார்க்கப்பட்ட நாள் 4 October 2018.
4. ↑  Bhatia, Nehi (June 7, 2019). "Hyundai E&C awards Ain Dubai EPCI subcontract to France's Poma". *ConstructionWeek*. .
5. ↑  Trejos, Nancy. "World's tallest Ferris wheel opens in Vegas". *USA Today*. Knight Ridder. பார்க்கப்பட்ட நாள் 31 March 2014.
6. ↑  "Dh6b tourism project in Dubai unveiled". *Gulf News*. பார்க்கப்பட்ட நாள் 18 February 2013.
7. ↑  "உலகின் மிக் உயரமான இராட்டின சக்கரம்". *Gulf News*. பார்க்கப்பட்ட நாள் 18 February 2013.

| * பா
* உ
* தொ
ஐக்கிய அரபு அமீரகம் அமீரகங்கள் |
| --- |
| ஐக்கிய அரபு அமீரகம் (தலைநகரம்) | 
அபுதாபி (அபுதாபி) **·** 
துபாய் (துபாய்) **·** 
சார்ஜா (சார்ஜா) **·** 
அஜ்மான் (அஜ்மான் நகரம்) **·** 
உம் அல்-குவைன் (உம் அல்-குவைன் நகரம்) **·** 
ஃபுஜைரா (ஃபுஜைரா) **·** 
ரஃஸ் அல்-கைமா (ரஃஸ் அல்-கைமா நகரம்)
 |
**நரேஷ் சாய்னி** இந்திய அரசியல்வாதி ஆவார். இந்தியாவின் உத்திரப் பிரதேச மாநிலத்தின் 17 வது சட்டமன்ற உறுப்பினராக உள்ளார். நரேஷ் சாய்னி உத்தரப்பிரதேச மாநிலத்தின் பீட் தொகுதியை பிரதிநிதித்துவப்படுத்துகிறார்.

ஆரம்பகால வாழ்க்கை மற்றும் கல்வி
-------------------------------

நரேஷ் சாய்னி, உத்தரபிரதேச மாநிலத்தில் கங்கோ அருகே உள்ள ஒரு சிறிய கிராமமான முபாரக் புர்பரில் பிறந்தார். மீரட் பல்கலைக்கழகத்தில் அரசியல் விஞ்ஞானத்தில் எம்.ஏ. பட்டம் பெற்றார். சாய்னி ஒரு தொழிலதிபராக உள்ளார்.

அரசியல் வாழ்க்கை
----------------

இராமன் மசூதிடன் 2012 இல் நரேஷ் சாய்னி இணைந்தார். உத்தரபிரதேச சட்டசபைத் தேர்தலில் நரேஷ் போட்டியிட்டார். ஆனால், 514 வாக்குகள் வித்தியாசத்தில் மஹாவீர் ராணாவுக்கு தோல்வி ஏற்பட்டது. ஆனால் 2017 ஆம் ஆண்டில் உத்தரப் பிரதேச சட்டசபை தேர்தலில் சாய்னி 25,000 வாக்குகள் வித்தியாசத்தில் வெற்றி பெற்றார். அவரது மனைவி உஷா சஹரன்பூர் மாவட்டத்தில் ஜிலா பஞ்சாயத்து உறுப்பினராகவும் பணியாற்றினார்.

பதவி
----

| # | From | To | பதவி | குறிப்புகள் |
| --- | --- | --- | --- | --- |
| 01 | 2017 | - | உறுப்பினர், 17th Legislative Assembly |

மேற்கோள்கள்
-----------

1. ↑  "Live BEHAT Election Results 2017, Leading MLA Candidate, Previous Winner, Uttar Pradesh". *Ndtv.com*. பார்க்கப்பட்ட நாள் 2017-03-16.
**இந்தியாவின் 1891 இந்திய மக்கள்தொகை** கணக்கெடுப்பானது பிரித்தானிய அரசால் நடத்தப்பட்டது. இந்த கணக்கெடுப்பானது  இந்தியா, பாக்கிஸ்தான், பங்களாதேஷ், பர்மா ஆகிய பகுதிகளை உள்ளடக்கி நடத்தப்பட்டது. இந்திய மக்கள்தொகை கணக்கெடுப்பின்போது ஜெர்விஸ் அத்தேல்ஸ்டேனே பெயின்ஸ் என்பவர் ஆணையாராக இருந்தார். பைன்ஸ் 1881 கணக்கெடுப்பின்போது பயன்படுத்தப்பட்ட வகைப்பாட்டிலிருந்து மாற்றியமைத்தார். ராயல் புள்ளியியல் சமுதாயம் என்ற பத்திரிக்கையில் அவரது நினைவுக் குறிப்பு கட்டுரை வெளிவந்தது. அதில்   "மதத்திலிருந்து சாதியை பிரிப்பது, இரண்டாவதாக, தொழிலை மையமாக மக்களை மாற்றுவது ஆகியவை" என்று மாற்றங்கள் விவரிக்கப்பட்டது. இதன் விளைவாக 300-பக்க பொது அறிக்கையை எழுதினார், இது "இலக்கிய வாசனை மற்றும் பரந்த புலமை" அடிப்படையில் புள்ளி விவரங்கள் பகுத்தாய்வை விளக்கினார்.

மேற்கோள்கள்
-----------

1. ↑  Baines, Jervoise Athelstane (10 July 1893) (in en). *General Report on the Census of India, 1891*. London, Her Majesty's Stationery Office.. பார்த்த நாள்: 4 May 2021.
2. ↑  Database: General report on the Census of India, 1891, Page 199
3. ↑  R.H.R.; S. de J. (January 1926). "Obituary: Sir Athelstane Baines, C.S.I.". *Journal of the Royal Statistical Society* (London: Royal Statistical Society) **89** (1): 182–184. .
**எடுஆர்ட் டேனியல் வான் ஊர்ட்** (*Eduard Daniël van Oort*)(31 அக்டோபர் 1876-ல் பார்னெவெல்ட், கெல்டர்லேண்டில் – 21 செப்டம்பர் 1933 லைடனில் ) என்பவர் நெதர்லாந்து நாட்டினைச் சார்ந்த பறவையியலாளர் ஆவார்.

ஊர்ட், லைடனில் உள்ள இயற்கை வரலாற்று ரிஜ்க்அருங்காட்சியகத்தில் பறவைச் சேகரிப்பின் பொறுப்பாளராக இருந்தார். 1915-ல் இவர் இந்த அருங்காட்சியகத்தின் இயக்குநராக நியமிக்கப்பட்டார். இவர் இறக்கும் வரை இந்த பதவியிலிருந்தார். இவர் மரினஸ் அட்ரியனஸ் கோயிகோக் (1873-1944) உடன் *தகடுகளுடன், ஆர்னிதோலோஜியா நீர்லாண்டிகா, டி வோகல்ஸ் வான் நெடர்லேண்ட்* (1922-1935) எழுதினார். இந்த தட்டுகள் பின்னர் ஹாரி விதர்பியால் *தி ஹேண்ட்புக் ஆஃப் பிரித்தானிய பேர்ட்ஸ்* (1938-1941) பயன்படுத்த உரிமம் பெற்றன.

இந்தோனேசியப் பல்லி சிற்றினம், *லெபிடோடாக்டைலசு ஊர்தி*, என்பது இவரது நினைவாகப் பெயரிடப்பட்டது.

மேற்கோள்கள்
-----------

1. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Oort", p. 195).

வெளி இணைப்புகள்
---------------

* Obituary
* Bayer, Ch. (1933). "In Memoriam E.D. van Oort 1876—1933". *Zoologische Mededelingen, Rijks Museum van Natuurlijke Historie, Leiden* **16**: 263–265. PDF
**எட்வர்டு டி போனோ** (*Edward de Bono*, பிறப்பு: 19 மே 1933) மால்டாவில் பிறந்த மருத்துவர், நூலாசிரியர், புதுப்புனைவர், ஆலோசகர் என்னும் பல பரிமாணங்களைக் கொண்டவர்.

பயின்ற கல்வி
------------

இவருடைய முழுப் பெயர் எட்வர்டு சார்லஸ் பிரான்சிஸ் பியூப்ளிஸ் டி போனோ ஆகும். மால்டாவில் உள்ள புனித எட்வர்ட் கல்லூரியில் கல்வி பயின்றார். இங்கிலாந்து ஆக்சுபோர்டில் உடல்நூல், மனவியல் ஆகியவற்றில் முதுகலைப் பட்டம் பெற்றார். கேம்பிரிச் டிரினிட்டி கல்லூரியில் மருத்துவ ஆய்வுப் பட்டம் பெற்றார். ராயல் மெல்போர்ன் தொழில்நுட்பக் கழகத்திலும் டண்டீ பல்கலைக்கழகத்திலும் ஆய்வுப்பட்டங்களைப் பெற்றார்.

பக்கவாட்டு சிந்தனை (*lateral thinking*) என்னும் கருதுகோளைப் புதிதாகப் புனைந்தவர். புதிய கோணத்தில் சிந்தித்தல், ஆக்கப்பூர்வமாகச் சிந்தித்தல், அவற்றின் அடிப்படையில் திறமைகளை வளர்த்தெடுத்தல் போன்றவற்றைப் போதிப்பதில் வல்லுநராகத் திகழ்கிறார். உலகத்தில் உள்ள மிகப் பெரிய குழுமங்கள், நிறுவனங்கள் ஆகியவற்றின் வளர்ச்சிக்கான ஆலோசனைகளை வழங்கி வருகிறார். ஆப்பிள், பிரித்தானிய ஏர்வேஸ் ஆகிய நிறுவனங்களின் இயக்குநர்களுக்குப் பயிற்சி அளித்து வருகிறார்.

எட்வர்ட் டி போனோ எழுதிய நூல்கள் அறுபதுக்கு மேல் உள்ளன. அவை நாற்பது மொழிகளில் மொழி ஆக்கம் செய்யப்பட்டுள்ளன ஆக்சுபோர்டு கேம்பிரிட்ஜ் ஹார்வர்ட் பல்கலைக் கழகங்களுக்குச் சென்று அங்குள்ள மாணவர்களுக்குப் பயிற்சி அளிக்கிறார். உலக மனிதக் குலத்திற்குப் பங்களித்த அறிஞர்கள் 250 பேரில் போனோ சிறந்த இடத்தைப் பெற்று விளங்கி வருகிறார்.

மேற்கோள்
--------

1. ↑  "Birthday's today". The Telegraph. 19 May 2011. Archived from the original on 11 ஜூன் 2014. பார்க்கப்பட்ட நாள் 16 May 2014. Dr Edward de Bono, lateral thinker, 78 `{{cite web}}`: Check date values in: `|archive-date=` (help)

மேலும் படித்தறிவதற்கு
---------------------

* Piers Dudgeon: *Breaking Out of the Box: The Biography of Edward de Bono*. London: Headline, 2001. ISBN 0-7472-7142-9

வெளி இணைப்புகள்
---------------


விக்கிமேற்கோள் பகுதியில், இது தொடர்புடையவைகளைக் காண்க: ***எட்வர்ட் டி போனோ***
**அபிமன்யு சிங்** ( Abhimanyu Singh ) (பிறப்பு 20 செப்டம்பர் 1974) ஓர் இந்திய நடிகர் ஆவார். இவர் முக்கியமாக இந்தி, தெலுங்கு மற்றும் தமிழ் மொழி படங்களில் பணியாற்றுகிறார்.

தொழில் வாழ்க்கை
---------------

அபிமன்யு சிங் ராகேஷ் ஓம்பிரகாஷ் மெஹ்ரா இயக்கிய *அக்ஸ்* படத்தின் மூலம் அறிமுகமானார். 2009 ஆம் ஆண்டு வெளியான அனுராக் காஷ்யப் இயக்கிய <i id="mwGQ">குலால்</i> திரைப்படம் இவரது முதல் முக்கிய படமாக அமைந்தது.  இப்படத்தில் தனது சிறந்த நடிப்பிற்காக 2010 ஸ்டார்டஸ்ட் விருதுக்கு பரிந்துரைக்கப்பட்டார். 

ராம் கோபால் வர்மா இயக்கி 2010 ஆம் ஆண்டு வெளியான கும்பல் திரைப்படமான *ரக்த சரித்ராவில்* இவரது நடிப்பு விமர்சன ரீதியான பாராட்டைப் பெற்றது. இயக்குனர் ஓனிரின் விமர்சன ரீதியாக பாராட்டப்பட்ட தொடர் படமான ஐ ஆம் படத்தில் ஊழல் செய்யும் காவல்துறை அதிகாரியாக நடித்ததற்காக இவர் பாராட்டுகளைப் பெற்றார்.

2017 இல், இவர் ஸ்ரீதேவியுடன் *மாம்* படத்தில் நடித்தார். இயக்குனர் அனில் சர்மாவுடன் <i id="mwKw">ஜீனியஸ்</i> (2018) திரைப்படத்தில் சிபிஐ அதிகாரியாக நடித்தார்.

இந்தி படங்களில் நடிப்பதுடன், தமிழ், தெலுங்கு மொழி படங்களிலும் நடித்து வருகிறார். நடிகர் இரசினிகாந்தின் அண்ணாத்த திரைப்படத்தில் வில்லனாக நடித்திருந்தார்.

மேற்கோள்கள்
-----------



1. ↑  "My wife suggested I consult a psychiatrist". *Hindustan Times* இம் மூலத்தில் இருந்து 22 December 2010 அன்று. பரணிடப்பட்டது.. .
2. ↑  "Nomination of Stardust Awards 2011". 22 January 2011. Archived from the original on 25 January 2011.
**ஒரியென்டல் மின்டோரோ** (Oriental\_Mindoro) என்பது பிலிப்பீன்சின் லூசோனின், மிமரோபா பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் மம்புராவோ ஆகும். இது 1955 ஆம் ஆண்டில் ஸ்தாபிக்கப்பட்டது. இம்மாகாணத்தில் 426 கிராமங்களும், 14 மாநகராட்சிகளும் உள்ளன. இதன் தற்போதைய மாகாண சபை ஆளுநர் *அல்பொன்சோ உமலி, ஜேர்.* (Alfonso Umali, Jr.) ஆவார். இதன் மொத்த நிலப்பரப்பளவு 4,238.38 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக ஒரியென்டல் மின்டோரோ மாகாணத்தின் சனத்தொகை 844,059 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 28ஆம் மாகாணமாகவும் சனத்தொகையின் அடிப்படையில் 32ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் ஆகிய இரு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 200 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 47ஆம் மாகாணம் ஆகும்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 11 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|` ignored (help)
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-08.`{{cite web}}`: CS1 maint: unfit URL (link)
**எம்மா தாமசு நோலன்** (ஆங்கில மொழி: *Emma Thomas Nolan*) (பிறப்பு: திசம்பர் 9, 1971) என்பவர் இங்கிலாந்து நாட்டு திரைப்படத் தயாரிப்பாளர் ஆவார். இவர் இயக்குனர் கிறிஸ்டோபர் நோலன் என்பவரின் மனைவி ஆவார், இவர் இவரது கணவர் இயக்கிய பேட்மேன் பிகின்ஸ் (2005), த பிரஸ்டீஜ் (2006), த டார்க் நைட் (2008), இன்சப்சன் (2010), த டார்க் நைட் ரைசஸ் (2012), மேன் ஆப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) போன்ற பல திரைப்படங்களில் தயாரிப்பாளராக பணிபுரிந்துள்ளார். தற்போது தன் கணவருடனும் மற்றும் நான்கு பிள்ளைகளுடன் லாஸ் ஏஞ்சலஸ் நகரத்தில் வசிக்கின்றார். தாமஸ் தனது வாழ்க்கை முழுவதும் பல பாராட்டுகளைப் பெற்றுள்ளார், இதில் ஒன்று அகாதமி விருது, பிரித்தானிய அகாடமி திரைப்பட விருது மற்றும் ஒரு கோல்டன் குளோப் விருது ஆகியவை அடங்கும். இந்த விருதுகள் வாழ்க்கை வரலாற்று திரில்லர் படமான ஓப்பன்கைமர் தயாரிப்பிற்காக வழங்கப்பட்டுள்ளன. (2023)

தயாரித்தத் திரைப்படங்கள்
------------------------

* 1997 - டூடில்பக்
* 1998 - பால்லோவிங்
* 2000 - மெமன்டோ
* 2002 - இன்சாம்னியா
* 2005 - பேட்மேன் பிகின்ஸ்
* 2006 - த பிரஸ்டீஜ்
* 2008 - த டார்க் நைட்
* 2010 - இன்சப்சன்
* 2012 - த டார்க் நைட் ரைசஸ்
* 2013 - மேன் ஆப் ஸ்டீல்

மேற்கோள்கள்
-----------

1. ↑  "Superior Court of The State of California for the County of Los Angeles" (PDF). The Hollywood Reporter. பார்க்கப்பட்ட நாள் 1 April 2022.
2. ↑  Breznican, Anthony (15 July 2010). "With 'Inception', Chris Nolan's head games continue". *USA Today*. .

வெளி இணைப்புகள்
---------------

* ஐ.எம்.டி.பி இணையத்தளத்தில் எம்மா தாமஸ்
ஒளி தரும் மெழுகு திரி
பார்வை மனித வாழ்வின் முக்கிய அம்சங்களில் ஒன்று. இதனால் பார்வைப் புலனுக்கு அவசியமான ஒளி மனிதனுக்கு மிகவும் அடிப்படையான, அவசியமான ஆற்றல்களுள் ஒன்றாகிறது. மனிதனுடைய பல்வேறு வகையான தேவைகளுக்காக ஒளியை வழங்குவதற்கான தொழில் நுட்பமே **ஒளியமைப்பு** ஆகும்.

ஒளியின் முதன்மையான மூலம் சூரியன் ஆகும். தொடக்கக்கால மனிதர்கள் ஒளி தேவைப் படக்கூடிய தமது செயற்பாடுகளை எல்லாம் பகலிலேயே வைத்துக்கொண்டனர். தீயைக் கட்டுப்பாடாகப் பயன்படுத்தக் கற்றுக்கொண்ட பின்னர் இரவிலும் ஒளியை பெறக்கூடிய செயற்கை முறைகள் உருவாக்கப்பட்டன. மிக அண்மைக்காலம் வரை தீப் பந்தங்கள், மெழுகு திரி, எண்ணெய் விளக்குகள் என்பவையே இரவு நேர ஒளி மூலங்களாகப் பயன்பட்டு வந்தன.

மின் விளக்குகள் கண்டு பிடிக்கப்பட்ட பின்னரே இரவையும் பகல் போலக் கருதிச் செயற்படக்கூடிய வல்லமை மனிதருக்குக் கிடைத்தது. தற்காலத்தில் இரவில் மட்டுமன்றிப் பகலிலும் கட்டிடங்களுக்குள் சூரிய ஒளி போதிய அளவு கிடைக்காத பகுதிகளிலும், சிறப்பான காட்சி விளைவுகளை உருவாக்க வேண்டிய சந்தர்ப்பங்களிலும், கட்டுப்படுத்தப்பட்ட முறையில் ஒளியைப் பயன்படுத்தவேண்டிய இடங்களிலும் மின் ஒளியே பயன்படுத்தப்படுகின்றது.

நவீன ஒளியமைப்பை இரண்டு வகைகளாகக் கருத்தில் எடுக்கலாம்.

1. இயற்கை ஒளியமைப்பு
2. செயற்கை ஒளியமைப்பு

### இயற்கை ஒளியமைப்பு

பொதுவாகப் பலரும் இயற்கை ஒளியை விரும்புகின்றனர். குறைந்த செலவில் மனிதருடைய தேவைகளை நிறைவு செய்யக்கூடியது இயற்கை ஒளி. சூரிய ஒளியை உள்ளக ஒளியமைப்புக்குப் பயன்படுத்தும் போது, கட்டிடத்தின் அமைவுத் திசை, சாளரங்களின் அளவும் வடிவமும் போன்ற விடயங்கள் கவனத்தில் எடுக்கப்படுகின்றன. இது மட்டுமன்றிச் சாளரங்களூடாக அளவுக்கு அதிகமான ஒளியும், அதனுடன் சேர்ந்து வெப்பமும் நுழைவதையும் கவனிக்க வேண்டும்.

இயற்கை ஒளி ஒரு நாளின் எல்லா நேரங்களிலுமோ அல்லது ஒரு ஆண்டின் எல்லா நாட்களிலுமோ ஒரே சீராகக் கிடைப்பதில்லை. இதனால் அளவுக்கு கூடுதலான ஒளி இருக்கும் நேரங்களில் அதனைக் கட்டுப்படுத்தி அளவாக உள்ளே விடவும், போதிய ஒளி இல்லாத நேரங்களில் செயற்கை ஒளி மூலங்களிலிருந்து ஒளி பெறும் வகையிலும் ஒளியமைப்பை வடிவமைக்க வேண்டும்.

### செயற்கை ஒளியமைப்பு

மேடை ஒளியமைப்பு
செயற்கை ஒளியமைப்பு இக்காலத்தில் மின்னொளியிலேயே பெரிதும் தங்கியுள்ளது. இதற்காகப் பலவகையான ஒளிக் குமிழ்களும், அவற்றைப் பயன்படுத்துவதற்கான விளக்குகளும் உருவாக்கப்பட்டுள்ளன. இக் குமிழ் வகைகள் ஒவ்வொன்றும் அவ்வவற்றுக்கு உரிய சாதக பாதக அம்சங்களைக் கொண்டுள்ளன. தேவைகளைக் கருத்திலெடுத்துப் பொருத்தமான குமிழ்களும் விளக்குகளும் தெரிவு செய்யப்படுகின்றன.

இவற்றையும் பார்க்கவும்
----------------------

* மேடை ஒளியமைப்பு
* வெளிப்புற ஒளியமைப்பு

மேற்கோள்கள்
-----------

1. ↑  "Oil-Lamps and Candles". *Notes and Queries*. 1940-01-06. doi:10.1093/notesj/178.1.13-b. பன்னாட்டுத் தர தொடர் எண்:1471-6941. .
2. ↑  Williams, Ben (1999). "A History of Light and Lighting". Archived from the original on 25 January 2013. பார்க்கப்பட்ட நாள் 23 November 2012.
3. ↑  "The History of Light". *Planet Money*. No. 534.
**ஓநாய் சிலந்திகள்** (*wolf spiders*) லைக்கோசிடே குடும்பத்தைச் சார்ந்தவை. பண்டைய கிரேக்க வார்த்தையான "λύκος" இன் பொருள் "ஓநாய்". இவை வலிமையான மற்றும் சுறுசுறுப்பான வேட்டையாடும் திறனுடன், சிறந்த கண் கூர்மையையும் கொண்டவை. இவை பெரும்பாலும் தனிமையில் வாழ்தலையும் மற்றும் தனியாக வேட்டையாடுவதையுமே விரும்புகின்றன. வலைகள் பின்னுவதில்லை. ஓநாய் சிலந்திகள் "பண்ணை வலை சிலந்திகள்" (பிசாரிடே குடும்பம்) போலவே இருக்கும், ஆனால் ஓநாய் சிலந்திகள் தங்கள் முட்டைகளை தங்கள் உடம்பிலுள்ள பைகளில் வைத்துக்கொள்ளும். முட்டையிலிருந்து குஞ்சுகள் வெளிவந்ததும்,இவை தன்குஞ்சுகளை தனியே விடாமல் அவற்றை சில நாட்களுக்கு தன்னுடனே வைத்து அடைகாக்கின்றன. சில நாட்கள் அடைகாத்த பின் அந்த தாய் சிலந்தி இறந்து விடுகின்றது. பின் அந்த குஞ்சுகள் அனைத்தும் அதன் தாய் சிலந்தியை உண்கின்றன.

கண்கள் அமைப்பு
--------------

ஓநாய் சிலந்தி எட்டு கண்களையுடையவை. அவற்றில் பெரியதாக உள்ள இரண்டு கண்களே முக்கியமானவை.

உசாத்துணைகள்
------------

* Platnick, Norman I. (2008): The world spider catalog, version 8.5. *American Museum of Natural History*.

வெளி இணைப்புகள்
---------------

விக்கிமீடியா பொதுவகத்தில்,  
 ***லைக்கோசிடே***   
என்பதில் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Lycosidae***

* Wolf Spider Fact Sheet highlights prevention tips as well as information on habits, habitat and health threats
* Wolf Spider Website Comprehensive site with info on a range of subject, from habitat, to life-cycle, to myths and facts about bites. Includes videos of Wolf Spiders in the wild and captivity
**அமர்ந்தியங்கும் வாழ்முறை** என்பது வழமையான உடற்பயிற்தி தரும் செயற்பாடுகள் அல்லாத வாழ்முறையைக் குறிக்கின்றது. இந்த வாழ்முறைக்கு உட்பட்டவர்கள் பெரும்பாலும் ஒரே இடத்தில் உட்கார்ந்தவாறு தொழில் புரிவது, பொழுது போக்குவது, மற்றும் வாழ்வின் பிற கடமைகளைச் செய்கின்றார்கள். கணினி, தொலைக்காட்சி, தொலைதொடர்பு போன்ற புதிய அல்லது புதுவரவுத் தொழில்நுட்ப வசதிகள் உட்கார் வாழ்முறையை ஏதுவாக்கின்றன. மேற்கத்தைய நாடுகளிலேயே இவ்வாழ்முறை மிகவும் ஆழமாக பரவிவருகின்றது.

மேலும், இவ்வாழ்வுமுறையில் இருப்போர் உணவுக்கும் உடற்பயிற்சிக்கும் தகுந்த முக்கியத்துவம் அல்லது அக்கறை தர வேண்டும் எனவும் இல்லாவிடில் உடல்நலம் குன்றும் அளவுக்கும் உடல் பருமன் கூடும் என கண்டறியப்பட்டுள்ளது.
[*தொடர்பிழந்த இணைப்பு*].
அமெரிக்காவில் உள்ள நோய்க் கட்டுப்பாட்டு நடுவணகம் அண்மையில் வெளியிட்ட செய்தியின் படி 44 மில்லியன் அமெரிக்கவாழ் மக்கள் அளவுக்கு மீறிய உடல்பருமன் உடையவர்களாக இருக்கின்றார்கள் என்றும், 1991 ஆம் ஆண்டிலிருந்து 2003 ஆம் வரையிலும் ஆன கால இடைவெளியில் கணக்கிட்ட புள்ளிவிவரத்தின் படி உடல்பருமானவர்கள் எண்ணிக்கை 74% உயர்ந்துள்ளது 
[*தொடர்பிழந்த இணைப்பு*].
. ஒருவருடைய உயர எடைக் குறியெண் 30க்கும் அதிகமாக இருந்தால் அவர் அளவுக்கு மீறிய உடல்பருமன் உடையவர் எனக்கொள்ளப்படும்.

வெளி இணைப்புகள்
---------------

* 
* பரணிடப்பட்டது 2006-03-31 at the வந்தவழி இயந்திரம்
**இராமகிருஷ்ணன்** என்பவர் தமிழ் மொழி படங்களில் தோன்றிய ஒரு இந்திய நடிகர் ஆவார். இவர் ராஜ்மோகனின் கிராமிய படமான*குங்குமப்பூவும் கொஞ்சும் புறாவும்* (2009) திரைப்படத்தில் அறிமுகமானதிலிருந்து, *போங்கடி நீங்களும் உங்கள் காதலும்* (2014) மற்றும் *ஒரு கனவு போல* (2017) உள்ளிட்ட படங்களில் முன்னணி மற்றும் துணை வேடங்களில் நடித்துள்ளார்.

தொழில்
------

இயக்குநர் கே. பாலச்சந்தரிடம் உதவியாளராக திரைத்துறையில் பணியினைத் தொடங்கிய இராமகிருஷ்ணன், இயக்குநர் சேரனிடம் பணிபுரிந்தார். ராஜ்மோகன் இயக்கிய *குங்குமப்பூவும் கொஞ்சும் புறாவும்* (2009) என்ற கிராமப்புற படத்தில் நாயகனாக நடிக்க எஸ். பி. பி. சரண் கேட்டபோது தனது முடிவை மாற்றி நடிக்க ஆரம்பித்தார். பாண்டிராஜின் *பசங்க* (2009) படத்தில் நடிப்பதற்குப் பதிலாக அந்தப் படத்தில் பணியாற்றினார். பின்னர் இவர் இதைத் தொடர்ந்து ராசு மதுரவன் இயக்கிய *கோரிப்பாளையம்* (2010) மற்றும் நீண்ட கால தாமதமான *வெட்கத்தைக் கேட்டல் என்ன தருவாய்* ஆகிய படங்களில் நடித்தார். இதில் இவர் முன்னணி நடிகராக நடிக்கவிருந்தார், ஆனால் இவருக்குப் பதிலாக அசோக் நடித்தார். இராமகிருஷ்ணனும் சரண் தயாரிப்பு நிறுவனத்தின் படத்தினை இயக்க ஒப்புக்கொண்டார், ஆனால் படம் இறுதியில் வெளியிடப்படவில்லை.

2014-இல், இவர் *போங்கடி நீங்களும் உங்கள் காதலும்* (2014) என்ற திரைப்படத்தை இயக்கி நடித்தார். இது பாலியல் கருப்பொருளுக்காக விமர்சகர்களால் பரவலாக விமர்சிக்கப்பட்டது. 2017-இல், இவர் *எந்த நேரத்திலும்* மற்றும் *ஒரு கனவு போல ஆகிய* படங்களில் தோன்றினார்.

திரைப்படவியல்
-------------

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 2002 | *ஏப்ரல் மாதத்தில்* | கதிரின் நண்பர் |  |
| 2009 | *குங்குமப்பூவும் கொஞ்சும் புறாவும்* | கூச்சன் |  |
| 2010 | *கோரிப்பாளையம்* | ஏ முதல் இசட் வரை |  |
| 2011 | *முரண்* |  | விருந்தினர் தோற்றம் |
| 2013 | *வெட்கத்தைக் கேட்டல் என்ன தருவாய்* |  | விருந்தினர் தோற்றம் |
| 2014 | *போங்கடி நீங்களும் உங்க காதலும்* | இராமகிருஷ்ணன் | இயக்குநர் |
| 2017 | *எந்த நேரத்திலும்* | ரெக்ஸ் |  |
| *ஒரு கனவு போல* | நட்ராஜ் |  |
| 2023 | *வர்ணாஷ்ரமம்* | இராமானுஜம் |  |
| *மாமன்னன்* | இராமகிருஷ்ணன் |  |
| *சிம்மம்* | கேபி |  |

தொலைக்காட்சி
------------

| ஆண்டு | தலைப்பு | பங்கு | மொழி | தொலைக்காட்சி |
| --- | --- | --- | --- | --- |
| 2017 | *ஸ்டார் வார்ஸ்* |  | தமிழ் | சன் டி.வி |

மேற்கோள்கள்
-----------

1. ↑  "It was a blessing to work with KB sir". *The Times of India*. 16 January 2017.
2. ↑  Subramanian, Anupama (12 January 2018). "Ramakrishanan earns Pandiraj praise". *Deccan Chronicle*.
3. ↑  Kumar, S. R. Ashok (30 November 2013). "Audio Beat: Pongadi Neengalum Unga Kadhalum - Trendy tunes". *தி இந்து*.
4. ↑  "Ramakrishnan debuts as a director with 'Pongadi Neengalum Unga Kadhalum'". *Deccan Chronicle*. 17 April 2014.
5. ↑  "Ramakrishnan's multi-tasking".  
  
- "Pongadi Neengalum Unga Kadhalum: Wrong ideas, wrongly told".  
  
- "One film at a time".  
  
- "Pongadi Neengalum Unga Kaadhalum".
6. ↑  "Endha Nerathilum movie review: An average thriller".
திவான் பகதூர் **ராய் இரகுநாத ராவ் (Rai Raghunatha Rao)** (1831 பிப்ரவரி 7 - 1912 மே 3 ) இவர் ஓர் இந்திய அரசு ஊழியரும், நிர்வாகியும், அரசியல்வாதியும் மற்றும் இந்திய சுதந்திர ஆர்வலரும் ஆவார். இவர் இந்தோரின் திவானாக 1875 முதல் 1880 வரை மற்றும் 1886 முதல் 1888 வரை பணியாற்றினார். இவர் இந்திய அரசியல்வாதியான சர் த. மாதவ ராவுடன் தொடர்புடையவர் .

ஆரம்பகால வாழ்க்கை மற்றும் கல்வி
-------------------------------

இரகுநாத ராவ் 1831 பிப்ரவரியில் தமிழ்நாட்டின் கும்பகோணத்தில் ஒரு முக்கிய மராத்தி தேசஸ்த் பிராமண குடும்பத்தில் பிறந்தார். திருவிதாங்கூரின் முன்னாள் திவானான ஆர்.வெங்கட ராவின் மகனும், சர் த. மாதவ ராவின் உறவினருமான இவர் பின்னர் திருவிதாங்கூர், இந்தோர் மற்றும் பரோடாவின் திவானாக பணியாற்றினார். இரகுநாத ராவ் பெங்களூரு கோட்டையில் தனது ஆரம்ப பள்ளிப்படிப்பைப் பெற்றார். மேலும், சென்னையில் உள்ள அரசு உயர்நிலைப் பள்ளியில் (இப்போது மாநிலக் கல்லூரி) தனது படிப்பை முடித்தார்.

ராவ் தனியாக சட்டம் பயின்றார் .1856 இல் ஒரு வழக்கறிஞராக சான்றிதழ் பட்டம் பெற்றார். ஆனால் பயிற்சி செய்யவில்லை. மாறாக, சென்னை மாகாண அரசுச் சேவையில் நுழைந்தார்.

சென்னை அரசுச் சேவை
------------------

இரகுநாத ராவ் மாவட்ட ஆட்சியர் அலுவலகத்தில் மொழிபெயர்ப்பாளராக தனது வாழ்க்கையைத் தொடங்கினார். தலைமை கணக்காளாராகவும், இறுதியில் சென்னை மாவட்டத் துணை ஆட்சியராகவும் உயர்ந்தார். இவர் துங்கபத்ரா திட்டத்தில் சில காலம் சிறப்பு அலுவலராக இருந்தார். ஆனால் பின்னர் திருச்சிராப்பள்ளிக்கும் பின்னர் கோயம்புத்தூர் மாவட்டங்களுக்கும் மாற்றப்பட்டார்.

1873 ஆம் ஆண்டில், இந்தோரின் மகாராஜா இரண்டாம் துகோஜிராவ் ஓல்கரைச் சந்தித்தார். இரண்டு ஆண்டுகளுக்குப் பிறகு, ஓல்கர், இவரிடம் சிறப்பு தீர்வு அதிகாரியாக மாநிலத்திற்கு சேவை செய்யுமாறு கேட்டுக்கொண்டார். அதே ஆண்டின் பிற்பகுதியில், ராவ் தனது உறவினர் சர் த. மாதவ ராவிற்கு பதிலாக இந்தோரின் திவானாக நியமிக்கப்பட்டார்.

இந்தோரின் திவான்
----------------

1875 ஆம் ஆண்டில், இரகுநாத ராவ் இந்தோரின் திவானாக நியமிக்கப்பட்டார். இவர் தனது உறவினர் மாதவ ராவிற்குப் பிறகு பொறுப்பேற்றார். ரகுநாத ராவின் நிர்வாகத்தில் மாநிலத்தில் நீதித்துறை பதவிகளுக்கு மிகவும் தகுதியான ஆண்களைத் தேர்ந்தெடுப்பதாக பதிவு செய்யப்பட்டுள்ளது. இரகுநாத ராவ் 1880 இல் சென்னைக்குத் திரும்பினார். பின்னர், 1886 இல் இந்தோருக்கு மீண்டும் சென்று இரண்டு வருடங்கள் பணியாற்றினார்.

சமூக வாழ்க்கை
-------------

சென்னை மகாஜன சபை மற்றும் இந்திய தேசிய காங்கிரசின் நிறுவனர்களில் இரகுநாத ராவும் ஒருவராக இருந்தார். இந்திய தேசிய சமூக மாநாடு, முதன்முதலில் சென்னையில் உள்ள இரகுநாத ராவின் வீட்டில் 1887 திசம்பரில் ஆரம்பிக்கப்பட்டது. மாநாட்டிற்கு சர் த. மாதவ ராவ் தலைமை தாங்கினார்.

கிருட்டிணரின் சிலை ஒன்று 1913 ஆம் ஆண்டில் கும்பகோணத்தில் நிறுவப்பட்டு இரகுநாத ராவிற்கு அர்ப்பணிக்கப்பட்டது.

குறிப்புகள்
-----------

1. ↑  John Greenfield Leonard (1991). *Kandukūri Vīrēśalingam, 1848-1919: A Biography of an Indian Social Reformer*. Telugu University. பக். 117. .

* S. R. Mehrotra (1995). *A History of the Indian National Congress: 1885–1918*. Vikas Pub. House. ISBN 0706980719, ISBN 978-0-7069-8071-4.
* P. K. Sethi, S. K. Bhatt, R. Holkar (1976). *A study of Holkar state coinage*.
**வாழையூர்** (*Vazhayur*) என்பது இந்தியாவின் கேரள மாநிலத்தின் மலப்புரம் மாவட்டத்தில் மக்கள் தொகை கணக்கெடுப்பில் உள்ள ஒரு ஊராகும். 2018 ஆம் ஆண்டு மலையாளத் திரைப்படமான சுடானி ஃப்ரம் நைஜீரியாவின் படப்பிடிப்பு வாழையூரில் நடைபெற்றது. இந்த நகரம் மலப்புரம் பெருநகரப் பகுதியின் ஒரு பகுதியாக உள்ளது.

இந்த ஊரின் மக்கள் தொகையில் 0-6 வயதுடைய குழந்தைகளின் எண்ணிக்கை 4306 ஆகும், இது வாழையூரில் மொத்த மக்கள் தொகையில் 11.67% ஆகும். வாழையூரில், மாநில சராசரி பாலின விகிதமான 1084க்கு எதிராக பெண் பலின விகிதமானது 1032 ஆக உள்ளது. மேலும், கேரள மாநில சராசரியான 964 உடன் ஒப்பிடும்போது வாழையூரில் குழந்தை பாலின விகிதம் 958 ஆக உள்ளது. வாழையூர் நகரத்தின் எழுத்தறிவு விகிதம் மாநில சராசரியான 94.00% ஐ விட 95.79% அதிகமாக உள்ளது. வாழையூரில் ஆண்களின் கல்வியறிவு 97.44% ஆகவும், பெண்களின் கல்வியறிவு விகிதம் 94.19% ஆகவும் உள்ளது.

வாழையூரில் உள்ள 7,883 வீடுகளுக்கு தண்ணீர் மற்றும் கழிவுநீர் போன்ற அடிப்படை வசதிகள் உள்ளன.

முக்கிய அமைப்புகள்
------------------

* திரிஷ்யா பொன்னேம்படம்
* எஸ்.ஏ.எப்.ஐ இன்ஸ்டிடியூட் ஆஃப் அட்வான்ஸ்டு ஸ்டடி
* பொன்னேம்படம் கலாசமிதி (முதல் தர பீடி நிறுவனம்)
* பாரூக் கல்லூரி
* பி.எம்.எஸ்ஏ.பி.டி. மேல்நிலைப் பள்ளி
* வேதவியாச தொழில்நுட்ப நிறுவனம்
* ஹொரைசன் சர்வதேச பள்ளி
* அல்ஃபாரூக் கல்லூரி, ஃபெரோக்
* 4,000 ஆண்டுகள் பழமையான இருன்னமன்னா மகாவிஷ்ணு கோவில். 2016 இல் புதுப்பிக்கப்பட்டது.
* ஈகோபில்ட் மலை சரிவு தனிவீடுகள்

முன்மொழியப்பட்ட கரிப்பூர்-கொண்டோட்டி நகராட்சி
---------------------------------------------

முன்மொழியப்பட்ட கரிப்பூர்-கொண்டோட்டி நகராட்சியில் உள்ளடங்கியவை:

* கொண்டோட்டி ஊராட்சி (கொண்டோட்டி கிராமங்கள் மற்றும் கரிப்பூரின் ஒரு பகுதி)
* நெடியிருப்பு ஊராட்சி (நெடியிருப்பு கிராமங்கள் மற்றும் கரிப்பூரின் ஒரு பகுதி)
* பள்ளிக்கல் ஊராட்சி (பள்ளிக்கல் கிராமங்கள் மற்றும் கரிப்பூரின் ஒரு பகுதி)
* புலிக்கல் ஊராட்சி
* செருகாவு ஊராட்சி
* வாழையூர் ஊராட்சி

**மொத்த பரப்பளவு:** 122.99 கிமீ 2

மக்கள்தொகையியல்
---------------

அழிஞ்சிலம் தளி மகா விஷ்ணு கோவில், ராமநாட்டுக்கரை
2001[update] இந்திய மக்கள் தொகைக் கணக்கெடுப்பின் படி, வாழையூரின் மொத்த மக்கள் தொகை 21342 ஆகும். இதில் ஆண்களின் எண்ணிக்கை 32486 என்றும், பெண்களின் எண்ணிக்கை 16403 என்றும் உள்ளது. 2011 இந்திய மக்கள் தொகைக் கணக்கெடுப்பின் படி, வாழையூரின் மொத்த மக்கள் தொகை 36,909, இதில் 18,163 ஆண்களும், 18,746 பெண்களும் உள்ளனர்.

போக்குவரத்து
------------

வாழையூர் கிராமம் மேற்கில் கோழிக்கோடு நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 அழிஞ்சிலம் சந்திப்பு வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் ஃபெரோக்கில் உள்ளது.

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India. பார்க்கப்பட்ட நாள் 2008-12-10.
2. ↑  "Talks on Karipur airport development today". *தி இந்து*. 3 November 2004. . 
[*தொடர்பிழந்த இணைப்பு*]
**கடல் கழுகு** (ஒலிப்புⓘ) (*Sea eagle*) அசிபிட்ரிடே எனும் குடும்பத்தையும் காலியட்டசு எனும் பேரினத்தையும் சோ்ந்ததாகும். இவற்றில் எட்டு இனங்கள் உள்ளன. கடல் கழுகின் உடல் பகுதி காவி நிறமாகவும் வால் பகுதி வெண்மையாகவும் உள்ளன. அலகும் காலும் மஞ்சள் நிறமாக இருக்கும். விாிந்த நிலையில் இறக்கைகளின் இரு முனைகளுக்கு இடைப்பட்ட அளவு, ஆண் கழுகுக்கு 7 அடியும் பெண் கழுகுக்கு 8 அடியும் இருக்கும். இவற்றின் குரல் ஒலி ஒரே மாதிாியாக இருப்பதில்லை.

கடல் கழுகுகள் பலவகையான உணவுப் பொருள்களை உட்கொள்கின்றன. கடல் கழுகின் உணவாக 50- 60 சதவீதம் பறவைகளும், 25-30 சதவீதம் மீன்களும் அமைகின்றன. ஒரு கழுகு, ஒரு நாளைக்கு உண்ணும் உணவு ஏறக்குறைய ஒரு கிலோவாகும். ஆண் கழுகு ஏறக்குறைய 9 கிலோ எடையும், பெண் கழுகு ஏறக்குறைய 11 கிலோ எடையும் இருக்கும்.
கடல் கழுகு இயல்பாக வலசை போவதில்லை. ஆண் பெண் ஆகிய இரு கழுகுகளும் அவற்றின வாழிட எல்லைக்குட்பட்ட 20-100 சதுர கி.மீ.களுக்குள்ளேயே ஆண்டு முழுவதும் தங்குகின்றன.

இனச்சேர்க்கை கூட்டிற்கு அருகிலேயே நடைபெறுகிறது. பொிய மரக்கிளைகளிலோ குன்றின் மீதோ கூடுகட்டுகின்றன. ஒருமுறை வேயப்பட்ட கூடு பல ஆண்டுகளுக்குப் பயன்படுத்தப்படுகின்றது. ஆண் கழுகு கூட்டிற்குத் தேவையான பொருள்களைத் தேடி கொண்டு வர, பெண் கழுகு கூட்டை அடைக்கிறது. பெண் கழுகு ஏறத்தாழ ஐந்து அவுன்சு எடையுள்ள இரண்டு அல்லது மூன்று முட்டைகளை இடுகின்றது. பொதுவாக பெண் கழுகே அடைகாக்கும் பணியில் ஈடுபடுகிறது. சில வேளைகளில் ஆண் கழுகும் இப்பணியில் பங்கு கொள்கிறது. முட்டைகளிலிருந்து வெளிவரும் குஞ்சுகள் மூன்று அல்லது நான்கு அவுன்சு எடைகொண்டவை, இவை பத்து வார காலத்திற்குப் பிறகே பறக்க இயலும். இக்குஞ்சுகள் ஐந்து அல்லது ஆறு ஆண்டுகளுக்குப் பின்னரே முதிர்ச்சியடைவதால் இவற்றின் பிறப்பு விகிதம் குறைவாகவே உள்ளது. இந்திய கடல் பகுதியில் காலியேசிட்டல் அல்பிசில்லா, காலியீட்டசு லுாகோகாசுடர் ஆகிய இனங்கள் காணப்படுகின்றன.

மேற்கோள்கள்
-----------

1. ↑   "கடல் கழுகு". *அறிவியல் களஞ்சியம்* (2007) **தொகுதி 7**. (திருவள்ளுவர் ஆண்டு 2022, மார்கழி - திசம்பர் 1991). Ed. பேராசிாியர். கே. கே. அருணாசலம், அறிவியல் களஞ்சிய மையம், தமிழ் பல்கலைக் கழகம், தஞ்சாவூர். தஞ்சாவூர்: தமிழ் பல்கலைக் கழகம், தஞ்சாவூர். 147 - 148. அணுகப்பட்டது 6 சூலை 2017.
**இலலிதா பானு** (*N. Lalitha Bhanu*) என்பவர் கருநாடக இசைப் பாடகி ஆவார். பின்னணிப் பாடகராக இவர் மலையாளம், தமிழ் திரைப்படங்களில் சில பாடல்களைப் பாடியுள்ளார்.

இளமை
----

கேரளாவின் திருவனந்தபுரத்தில் நாராயணப் பாகவதர் மற்றும் பார்வதி அம்மாள் ஆகியோரின் மகளாக 19 ஆகத்து 1931 அன்று இலலிதா பிறந்தார்.இவரது தந்தை நாராயணப் பாகவதர் வயலின் கலைஞரும், திருவனந்தபுரம் சகோதரர்களில் ஒருவரும் ஆவார். சகோதரர்கள் திருவனந்தபுரம் அரச அரண்மனையின் அரசவை கலைஞர்கள் ஆவர். இவர் தனது ஆரம்பப் பாடங்களை கே. ஆர். குமாரசாமியிடமிருந்து கற்றுக்கொண்டார். பின்னர் திருவனந்தபுரத்தில் உள்ள சுவாதி திருநாள் இசைக் கல்லூரியில் சேர்ந்தார். இந்தக் கல்லூரியின் முதல்வராக செம்மங்குடி சீனிவாச ஐயர் இருந்தார். இவரிடம் இருந்து நேரடியாகப் பயிற்சி பெற்றார். இவரது குடும்பம் திருவனந்தபுரத்திலிருந்து சென்னைக்குக் குடிபெயர்ந்தபோது, சீனிவாச ஐயர் இவரை முசிரி சுப்பிரமணிய ஐயரிடம் அறிமுகப்படுத்தினார். முசிரி சுப்பிரமணிய ஐயரிடமிருந்து சுமார் 8 ஆண்டுகள் பல கிருதிகளைக் கற்றுக்கொண்டார். முசிரி, இலலிதாவைத் தனது சொந்தப் பாணியில் அனைத்து வர்ணங்களையும் பாடச் செய்தார். இதன் மூலம் "முசிரி பானி" என்ற பாடலை இவர் உள்வாங்கினார்.பாபநாசம் சிவனிடமிருந்து பல கிருதிகளைக் கற்றுக்கொண்டார்.

இசை வாழ்க்கை
------------

இலலிதாவின் முதல் பொது இசை நிகழ்ச்சி மாவேலிக்கரை (கேரளம்) அரங்கில் அரங்கேற்றப்பட்டது. அனைத்திந்திய வானொலி கலைஞராக இருந்த இவர், பாண்டிச்சேரி மற்றும் சென்னை உட்படப் பல்வேறு வானொலி நிலையங்களில் கிட்டத்தட்ட 50 ஆண்டுகள் பாடினார். தியாகராஜ ஆராதனை நிகழ்ச்சியிலும் இவர் இசை நிகழ்ச்சியை நிகழ்த்தியுள்ளார்.

பின்னணி பாடகர்
--------------

மலையாளம் மற்றும் தமிழ் மொழிகளில் ஒரு சில படங்களில் பின்னணிப் பாடகராகப் பாடியவர் இலலிதா. 1953ஆம் ஆண்டில் வெளியான மலையாள மொழி திரைப்படமான பொங்காதிர் மூலம் தனது திரைப்பட வாழ்க்கையைத் தொடங்கினார். "அஞ்சனா சிறீதாரா" என்ற பாரம்பரியப் பாடல் வெற்றி பெற்றது. இந்த படம் தமிழில் **இருளுக்குப்பின்** என்ற தலைப்பில் எடுக்கப்பட்டபோது இவரும் தமிழில் பாடினார். பி. ஆர். லட்சுமணன், வி. தட்சிணமூர்த்தி, ஜி. ராமநாதன், கண்டசாலா, பெந்தியாலா நாகேஸ்வர ராவ் மற்றும் சி. என். பாண்டுரங்கன் உள்ளிட்ட பல இசையமைப்பாளர்களின் இசையில் இவர் பாடியுள்ளார்.

பட்டங்களும் விருதுகளும்
-----------------------

லலிதா பானுவுக்கு "கணபூசணம்" என்ற பட்டமும், செம்மங்குடி சீனிவாச ஐயர் இவருக்குத் தம்புரா (சுவாதி திருநாள் சின்னத்துடன்) பரிசும் வழங்கினார்.

குடும்ப வாழ்க்கை
----------------

இலலிதா, பெருமாள் பானு பரத்வாஜ் என்பவரை மணந்தார். இவர்களுக்கு இரண்டு மகள்கள் மற்றும் ஆனந்த் பானு பரத்வாஜ் என்ற மகன் உட்பட மூன்று குழந்தைகள் இருந்தனர்.

மரணம்
-----

இலலிதா 20 ஆகத்து 2020-இல் சென்னையில் காலமானார்.

மேற்கோள்கள்
-----------

1. 1 2 3  "Tribute to a veteran singer". *The Hindu*. 11 September 2020. Archived from the original on 14 June 2021.
2. ↑  "Of a different era". *The Hindu*. 10 April 2009. Archived from the original on 14 June 2021. K. R. Kedarnath and T. M. Thiagarajan as well.
3. ↑  "List of Malayalam Songs sung by Ganabhooshanam N Lalitha". Archived from the original on 14 June 2021.

வெளி இணைப்புகள்
---------------

* யூடியூபில் Lalitha Bhanu Interview - in Malayalam language Amrita TV
* யூடியூபில் Anjana Sreedhara - Her hit song from the film Ponkathir.
* யூடியூபில் Lalitha Bhanu sings at 83 years of age - Meenakshi Memudam in Poorvikalyani raga.
* யூடியூபில் Carnatic concert - (Duration 55:20) was probably performed sometime in the 1960s
**அஜ்மீர்-மேர்வாரா** (*Ajmer-Merwara*) ( அஜ்மீர் மாகாணம், மற்றும் **அஜ்மீர்-மேர்வாரா-கெக்ரி** என்றும் அழைக்கப்படுகிறது) வரலாற்று அஜ்மீர் பகுதியில் உள்ள பிரித்தானிய இந்தியாவின் முன்னாள் மாகாணமாகும். 1818 ஆம் ஆண்டு ஜூன் 25 ஆம் தேதி ஒப்பந்தத்தின் மூலம் தௌலத்ராவ் சிந்தியாவால் இப்பகுதி ஆங்கிலேயர்களிடம் ஒப்படைக்கப்பட்டது. 1836 ஆம் ஆண்டு வடமேற்கு மாகாணங்களின் ஒரு பகுதியாக மாறும் வரை இது வங்காள மாகாணத்தின் கீழ் இருந்தது. இறுதியாக ஏப்ரல் 1, 1871 அன்று அஜ்மீர்-மேர்வாரா-கெக்ரி என தனி மாகாணமாக மாறியது. 1947 ஆகஸ்ட் 15 அன்று ஆங்கிலேயர்கள் இந்தியாவை விட்டு வெளியேறியபோது இது சுதந்திர இந்தியாவின் ஒரு பகுதியாக மாறியது.

இந்த மாகாணம் அஜ்மீர் மற்றும் மேவார் மாவட்டங்களைக் கொண்டிருந்தது. அவை பிரித்தானிய இந்தியாவின் மற்ற பகுதிகளிலிருந்து பிரிக்கப்பட்டு இராஜபுதனத்தின் பல சமஸ்தானங்களுக்கு மத்தியில் ஒரு சிறிய பிரதேசத்தை உருவாக்கியது. பிரித்தானிய மேலாதிக்கத்தை ஒப்புக்கொண்ட உள்ளூர் பிரபுக்களால் ஆளப்பட்ட இந்த மாநிலங்களைப் போலல்லாமல், அஜ்மீர்-மேவாரா ஆங்கிலேயர்களால் நேரடியாக நிர்வகிக்கப்பட்டது.

1842 இல், இரண்டு மாவட்டங்களும் ஒரே ஆணையரின் கீழ் இருந்தன. பின்னர் அவை 1856 இல் பிரிக்கப்பட்டு கிழக்கிந்திய நிறுவனத்தால் நிர்வகிக்கப்பட்டன. இறுதியாக, 1858க்குப் பிறகு, இராஜபுதனம் முகமைக்கான இந்திய தலைமை ஆளுநரின் முகவருக்குக் கீழ்ப்பட்ட ஒரு தலைமை ஆணையரின் கீழ் கொண்டு வரப்பட்டது.

### சுதந்திரத்திற்குப் பின்

1947 இல் இந்தியப் பிரிப்பு மற்றும் சுதந்திரம் பெற்ற தேதியிலிருந்து 1950 வரை, அஜ்மீர்-மேர்வாரா இந்தியாவின் ஒரு மாகாணமாக இருந்தது. 1950 ஆம் ஆண்டில் இது அஜ்மீர் மாநிலமாக மாறியது. இது நவம்பர் 1, 1956 அன்று இராசத்தான் மாநிலத்துடன் இணைக்கப்பட்டது.

சான்றுகள்
---------

1. ↑  Geography of India
2. ↑  தி இம்பீரியல் கெசட்டியர் ஆப் இந்தியா, Oxford, Clarendon Press, 1908-1931
3. ↑  Provinces of British India

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF
* WorldCat

 |
**கட்டன்டுவனேஸ்** (Catanduanes) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் விராக் ஆகும். இது 1945 ஆம் ஆண்டில் ஸ்தாபிக்கப்பட்டது. இம்மாகாணத்தில் 315 கிராமங்களும், 11 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ஜோசப் சி. குவா* (Joseph C. Cua) ஆவார். இதன் மொத்த நிலப்பரப்பளவு 1,492.16 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கட்டன்டுவனேஸ் மாகாணத்தின் சனத்தொகை 260,964 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 70ஆம் மாகாணமாகவும் சனத்தொகையின் அடிப்படையில் 67ஆம் மாகாணமாகவும் காணப்படுகின்றது. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 170 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 50ஆம் மாகாணம் ஆகும்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-10.`{{cite web}}`: CS1 maint: unfit URL (link)
**தொடர்ச்சியான தொழில்சார் வளர்ச்சி** (*Continuing professional development*) என்பது, பல்வேறு தொழில்துறை சார்ந்தோர் தமது தொழில்சார் அறிவையும் திறமைகளையும் விரிவாக்கி மேம்படுத்திக் கொள்வதற்கும், அத் தொழில்சார் வாழ்க்கைக்குத் தேவையான ஆளுமைகளை வளர்த்துக் கொள்வதற்குமான ஒரு வழிமுறையாகும். இதன்மூலம், தொடர்ச்சியான அறிவியல், தொழில்நுட்ப முன்னேற்றங்களினால் உருவாகின்ற புதிய அறிவு, நடைமுறைகள் போன்றவற்றை அறிந்துகொண்டு அதற்கேற்றபடி செயல்படவும், புதிய சமூகத் தேவைகள், விதிமுறைகள், சட்டங்கள் தொடர்பான புதிய வளர்ச்சிகளை அறிந்துகொள்ளவும், தொழில்முறைச் செயற்பாடுகளில் வெற்றி பெறுவதற்கான உத்திகள் தொடர்பான அறிவைப் பெருக்கிக் கொள்வதற்கும் இது ஒருவருக்குப் பெரிதும் உதவுகிறது.

தொழில்சார் கழகங்களும், தொடர்ச்சியான தொழில்சார் வளர்ச்சியும்
-----------------------------------------------------------

பெரும்பாலான தொழில்சார் கழகங்கள் அவற்றின் உறுப்பினர்கள் இவ்வாறாகத் தம்மை வளர்த்துக்கொள்வதை உறுதி செய்வதற்காகக் குறிப்பிட்ட அளவு நேரத்தைக் குறித்தவகையான அறிவுத் தேடல் நடவடிக்கைகளில் செலவிட வேண்டும் என விதிக்கின்றன. தொடர்புடைய நூல்களையும், கட்டுரைகளையும் வாசித்தல், குறித்த தொழில் சார்பான விரிவுரைகள், ஆய்வரங்குகள், கண்காட்சிகளுக்குச் செல்லுதல், பாடநெறிகளைப் படிப்பதன்மூலம் புதிய தகைமைகளைப் பெற்றுக்கொள்ளல், கற்பித்தலில் ஈடுபடுதல், குறித்த தொழில்துறை வளர்ச்சி சார்ந்த நடவடிக்கைகளில் ஈடுபடுதல் எனப் பலவகையான முயற்சிகள் தொடர்ச்சியான தொழில்சார் வளர்ச்சிக்கான வழிமுறைகளாகப் பொதுவாக ஏற்றுக்கொள்ளப்படுகின்றன. எந்தவகையான முயற்சிகளில் எவ்வளவு நேரம் செலவழிக்கலாம் என்ற கட்டுப்பாடுகளும் உண்டு.

வசதிகள்
-------

தொடர்ச்சியான தொழில்சார் வளர்ச்சித் தேவைகளை நிறைவு செய்வதில் பல்வேறு தொழில்சார் கழகங்களின் உறுப்பினர்களுக்கு உதவுவதற்காகப் பல கல்வி நிறுவனங்கள் தனியான பாடநெறிகளை நடத்துகின்றன. இவற்றில், நேரடியாக வகுப்பறைகளில் நடத்தப்படும் பாடநெறிகளும், அஞ்சல் வழியாக அல்லது இணையம் மூலம் நடத்தப்படும் பாடநெறிகளும் உள்ளன. இது தவிரத் தொழில் துறைகளுக்குப் பல்வேறு வசதிகளை வழங்கும் துறைகளைச் சேர்ந்த உற்பத்தியாளர்களும், வழங்குனர்களும் குறித்த தொழில் துறையினருக்கு இலவசமாக விரிவுரைகளையும், ஆய்வரங்குகளையும் ஒழுங்கு செய்வதும் உண்டு. இவற்றை விடவும், தொழில்துறையினர், அவர்களுக்கு வசதிகளையும், உற்பத்திகளையும் வழங்குவோர், தொழில்சார் கல்வித்துறையினர் போன்றோரை ஒன்றிணைத்து ஆய்வரங்குகளை ஒழுங்குபடுத்தும் நிறுவனங்களும் உள்ளன.

பல தொழில்சார் கழகங்கள் மேற்படி நடவடிக்கைகளைக் கட்டுப்படுத்துவதற்காக அவற்றுக்குச் சான்றளிப்பதும் உண்டு.